“મેડમ” જો પત્થર મારે તો મોદીકાકો ઈંટથી જવાબ આપે છે. અને તેથી મેડમને નહેરુવીયન કલ્ચર અંતર્ગત આ પસંદ નથી તે તો તમે જાણો જ છો. વળી નરેન્દ્ર મોદીએ ગુજરાતના કોંગ્રેસી નેતાઓને નવરા કરી દીધા છે. ભલુ થજો ભગવાનનું કે કેન્દ્રમાં આપણું રાજ છે તેથી આપણા ગુર્જર નેતાઓ રોજબરોજ કુથલી યુક્ત નિવેદનો કરીને પોતે જીવતા છે એવું આપણા સરકારી બાપીકા દૂરદર્શન થકી લોકોને પ્રતિતી કરાવી શકે છે. પણ તમે જે અમિતાભને કે જેણે મોદીકાકા સાથે હાથ મીલાવ્યા છે તેને આમંત્રણ આપ્યું તે મેડમને કેવીરીતે પસંદ પડશે? જરા વિચાર તો કરો? વળી તમે શરદ પવારની કોંગ્રેસમાં નથી કે મેડમને બ્લેક મેલ કરી શકો. તમે મેડમની કૃપાથી મુખ્યમંત્રી થયા છો. તમે પૂરતો પ્રયત્ન કર્યો હશે તેની ના નહીં. પણ ક્રેડીટ તો મેડમની જ ગણાય તે પ્રણાલી તમે ભૂલી નહીં જ ગયા હો. તમે કંઈ શરદ પવાર કે ચિમનભાઈ પટેલ નથી ને નથી જ.